רייזל בוז'יק

רייזל בוז'יק (בפולנית: Reizl Bozyk) (13 במאי 1914 - 1 באוקטובר 1993), ידועה גם בשמות רוז בוז'יק ורוז'ה בוז'יק, הייתה שחקנית אמריקאית ילידת פולין בתיאטרון היידיש.

== ביוגרפיה ==
בוז'יק נולדה בשם רייזל לברובסקי למשפחת במה בבידגושץ', פולין, שם שיחקה אמה, השחקנית לאה לברובסקה, באופרטה "הלב היהודי" של יוסף לטיינר . אביה, אברם לברובסקי, שחקן קומי, מת כשהייתה רק בת שלוש.<ref name=":0"></ref> לאחר מות אביה נשלחה לגור עם דודה בוורשה, שם למדה בבית ספר עממי, ובגיל שלוש עשרה סיימה בית ספר ביידיש.<ref name=":2" />

== קריירה ==
בוז'יק החלה לשחק בתיאטרון היידיש בפולין בגיל 5 או 6. כדי לתמוך בפרנסת המשפחה היא החלה לשיר במקהלה, בתיאטרון יידיש, המשיכה למקהלה של המנצח שלוסברג בתיאטרון קמינסקי. לאחר שנתיים במקהלה, היא הצטרפה ללהקה הנודדת של אמה והופיעה בתפקידים הראשיים של "יענקלה", "ציפקה פייאר", "פנסיון מידל" ו"שולמיס".<ref name=":2" />

בוז'יק הייתה כוכבת שנים ארוכות על במת היידיש בניו יורק. היא הופיעה במאות הפקות, לעיתים קרובות כקומיקאית ומאוחר יותר כדמות האם או החמות המוכרת, שלעיתים קרובות גנבה את ההצגה.

בשנת 1939 בוז'יק ובעלה יחד עם עוד חמישה שחקני יידיש<ref name=":2"></ref> הופיעו בארגנטינה, כשהנאצים השתלטו על פולין. הם ניצלו אך הותירו אחריהם בן בפולין, שנהרג.<ref name=":1"></ref> הם הגיעו לניו יורק ב-1941. במשך קרוב לשלושה עשורים הם היו בלתי נפרדים על במת היידיש, כיכבו בהצגות או בהופעות בידור אחת אחרי השנייה. את חודשי הקיץ בילו בהופעות בחגורת הבורשט בניו יורק.

התפקיד הקולנועי היחיד שלה היה כשגילמה את הסבתא המפריעה של איימי אירווינג בסרטה של ג'ואן מיקלין סילבר "אהבה ממבט שלישי" (1988). היא הופיעה גם בפרק, הבלתי נשכח, בסדרה חוק וסדר "לילה וערפל" ששודר בעונה 3.

בראיון, כאשר הסרט "אהבה ממבט שלישי" יצא לאקרנים, בוז'יק התבדחה ש-37 השנים שבילה עם בעלה היו כמו 74 כי הם בילו את כל הימים והלילות שלהם יחד.

ב-1970, לאחר הופעה ב"טאון הול" בניו יורק, בעלה התמוטט ומת בגיל 71.<ref></ref> בוז'יק המשיכה להופיע וסיירה ברחבי הארץ בהופעות בידור ביידיש. היא המשיכה להופיע ב"טאון הול" בניו יורק עם הכוכבת הישראלית מרי סוראנו ובהופעות בידור של כוכבים. בשנת 1989 היא שיחקה את תפקידה הבימתי הראשון באנגלית, והופיעה בקומדיה "ביטוח לאומי" בבימויו של פיטר לואי בתיאטרון הפורום במטוכן, ניו ג'רזי. בשנה שלאחר מכן היא שחזרה את תפקידה ב-"אהבה ממבט שלישי" על הבמה בפלורידה, והייתה אמורה לצאת שוב לסיבוב הופעות כאשר נפטרה במפתיע.

בוז'יק הייתה חברת הנהלה במועדון השחקנים ביידיש.<ref name=":2" />

== משפחה ==
בשנת 1935 נישאה לשחקן מקס בוז'יק.<ref name=":0" /> לזוג נולדו שני ילדים. בן שנהרג בעת פלישת הנאצים לפולין<ref name=":1" /> ובת סוזן. שממנה זכתה לחמישה נכדים ונינה אחת.[https://he.wiki5.ru/wiki/Reizl_Bozyk]

== מוות ==
בוז'יק נפטרה בשנת 1993, במרכז הרפואי של בית החולים סנט וינסנט בניו יורק, בגיל 79, מסיבות לא ידועות.

היא נקברה בבית הקברות מאונט היברון בפלשינג, קווינס.

== קישורים חיצוניים ==
* רייזל בוז'יק ב־IMDb
* [https://www.allmovie.com/artist/reizl-bozyk-vn15430119 רייזל בוז'יק] ב־AllMovie
* [https://www.youtube.com/watch?v=cN9YydvrIG0 ראיון עם רבקה מיכאלי בתוכנית "סיבה למסיבה"] (1988) (החל מהדקה 5:30)
* 

== הערות שוליים ==

קטגוריה:אישים הקבורים בבית הקברות מאונט היברון
קטגוריה:מהגרות מארגנטינה לארצות הברית
קטגוריה:שחקני תיאטרון יידיש
קטגוריה:שחקניות קולנוע וטלוויזיה יהודיות אמריקאיות
קטגוריה:אמריקאים ממוצא פולני-יהודי
קטגוריה:שחקניות תיאטרון אמריקאיות
קטגוריה:שחקניות יידישאיות
קטגוריה:שחקני תיאטרון אמריקאים
קטגוריה:שחקני קולנוע וטלוויזיה אמריקאים
קטגוריה:שחקניות קולנוע וטלוויזיה אמריקאיות
קטגוריה:שחקניות תיאטרון ארגנטינאיות
קטגוריה:יהודיות אמריקאיות
קטגוריה:יהודים אמריקאים
קטגוריה:אמריקאיות שנולדו ב-1914
קטגוריה:אמריקאים שנולדו ב-1914
קטגוריה:אמריקאיות שנפטרו ב-1993
קטגוריה:אמריקאים שנפטרו ב-1993